google/wiki40b huggingface dataset:
BRIT Awards

BRIT Awards også kjent som BRITs (BRIT er en forkortelse for The British Record Industry Trust) er en årlig britisk musikkprisutdeling innen populærmusikk. Prisen deles ut av British Phonographic Industry. Den ble første gang delt ut i 1977, men ble ikke delt ut årlig før etter den andre utdelingen som ble arrangert i 1982.
Blant de mestvinnende artister er Robbie Williams som har vunnet hele 15 priser, fire av dem med Take That, og U2 og Annie Lennox med syv priser hver, sistnevnte vant to av dem med Eurythmics.
Vålerenga Ishockey

Historie

Vålerengas hadde gjennombrudd i 1960 og fram til i dag vunnet Norgesmesterskapet 26 ganger. Vålerengens Idrettsforening ble stiftet allerede i 1913 og har gjennom hele historien vært en av Norges fremste idrettsklubber. Vålerengas Ishockeyhistorie strekker seg tilbake til 40-tallet. Klubben deltok i NM for junior første gang i 1947, og brukte 10 sesonger på å etablere seg i toppen. I 1956 var det så klart for den første mestertittelen: Vålerengens IF vant NM for junior og gjentok det 5 sesonger på rad. Dynastiet VIF var etablert.

2000-tallet

Etter finaletap mot Storhamar Dragons i 2000, kom et nytt NM-gull mot Frisk Asker 2001. I 2001-2002 begynte Vålerenga nok en snuoperasjon, denne gang for å fornorske spillerstallen. I 2002 feiret VIF 90 år, og høsten 2002 ble spillerstallen kraftig forsterket med norske landslagsspillere som ble hentet hjem fra svenske klubber, egne juniorer fra de ferske dobbeltmesterne som fikk sjansen på A-laget og en potensiell poengkonge i den svenske skarpskytteren Joakim Backlund. Marius Rath og Øystein Olsen gjorde comeback etter et par hvileår. For første gang i historien vant Vålerenga en kongepokal utenfor Oslo, ettersom den fjerde og siste kampen ble spilt i Hamar OL-amfi. 2003/2004 ble VIF nummer to i serien og tapte 1-2 mot Storhamar Dragons i den syvende og avgjørende finalen i Hamar OL-amfi. 2004-05 var sesongen hvor NHL ble rammet av lockout og hvor hundrevis av av transatlantiske proffer dro til Europa for å spille hockey. For Vålerengas del kom forsterkningene sent, men godt. VIF laget lå på nedre halvdel av tabellen nesten hele høsten, før overgangsvinduet gikk mot stengetid i desember. Men i løpet av måneden falt brikkene på plass én etter èn. Hjemvendte Anders Myrvold og Morten Ask fikk selskap av Chris Mason (Nashville), Scott Hartnell (Nashville) og Travis Brigley (Colorado), mens Vladimir Machulda sluttet seg til troppen fra finsk liga. Vålerenga vant først seriemesterskapet, før den 23. NM-tittelen med finaleserie mot TIK. Foran sesongen 2006/07 fikk Espen «Shampo» Knutsen ansvaret som trener for A-laget, og med Sven-Arild Olsen som ny assistent. Spillerstallen var nok en gang den med flest norske spillere i UPC-ligaen, etter 4-1 i kamper over erkerivalene fra Storhamar i NM-finalene 2007. 2007/2008 ble det seriesølv og tap i semifinalene mot erkerivalene fra Storhamar der de vant sitt 6. NM-gull over Frisk. Sesongen 2008/09 ble VIF igjen NM-mestre for 26-gang 4-2 i kamper over Sparta.

2010-tallet

Sesongen 2009-2010 ble VIF seriemestere, men tapte NM-finalen mot Stavanger Oilers som tok sitt første NM-gull. Foran sesongen 2010-2011 meldte flere sentrale spillere overgang til Lørenskog Ishockeyklubb, som Anders Fredriksen, Johnny Bruun, Kenneth Larsen, Tommy Lund, Jonas Olsson, Nicolai Brynisveen, Lars Erik Spets og Knut Henrik Spets. VIF endte på  3.-plass, to poeng foran Storhamar Dragons og fire poeng bak Stavanger Oilers i serien og kvartfinaletap mot rivalen Lørenskog Ishockeyklubb. Det medførte at VIF var ute av kvartfinalen i ishockey på første gang på 22 år.
Hotel Schwarzer Bock

Hotel Schwarzer Bock, beliggende på Kranzplatz i Wiesbaden, er et av Tysklands mest kjente luksushoteller.
Hotellet har 6 suiter og 126 værelser. Det er et av ​​de eldste hoteller i Tyskland. Det ble først åpnet i 1486.
Sandsundvær

Sandsundvær er et gammelt fiskevær i Herøy kommune i Nordland. Sandsundvær består av lave, nesten jordløse holmer og mange skjær. De største holmene som danner fiskeværet er Hvaltangen, Innerloddet, Hjarthaugen, Ytterloddet og Påskeskjæret. Høyeste punktet er Hjarthaugen med sine 5-7 moh. I sør finner vi Skarholmen, som er noe høyere med sine 16,5 moh. og i nord ligger Vefsenholmen. Mellom Hjarthaugen og Innerloddet kan en ved fjære sjø gå tørrskodd, men mellom de andre holmene er det ganske djupe slukter. I dag er slukten mellom Hjarthaugen og Ytterloddet fylt igjen med stein.
I 1876–1880 drev gjennomsnittlig 207 mann fiske i Sandsundvær.
Sommeren i 1900 ble det bygget to brønner i Sandsundvær. Den ene ble bygget på Hvaltangen og den andre på Vefsnholmen. Disse brønnene er bygget på det høyeste punktet på disse holmene. Vannet får de opp ved at de har boret et hull gjennom berget helt ned til grunnvannet. De har også bygd tak over brønnene slik at det ikke skal komme sjøvann og fuglelort i ferskvannet. Etter Sandsundværulykken ble en tredje brønn bygget på Hjarthaugen.
I 1901 var det 254 mennesker og 40-50 båter på fiskeværet.

Ulykken i 1901

Den 22. januar 1901 mistet 34 mennesker livet under en orkan fra sørvest med svært stor sjøgang. Skadene var enorme og åtte av de som mistet livet ble aldri funnet. De fleste av dem som omkom druknet ikke, men ble slått i hjel av vrakgods som havet førte med seg med voldsom fart og kraft. De 26 som ble funnet, alle nordøst for Hjarthaugen, ble lagt i ei bu. Denne bua fikk senere navnet «Daumannsbua».
Bare ni av fiskeværets 16 buer stod igjen etter uværet. Tapet av redskaper og båter var stort. Blant annet ble 26 storbåter (fembøringer) helt ødelagt.
Folk som opplevde ulykken har fortalt at det var tre kjempebølger som gjorde de største ødeleggelsene. Disse tre bølgene var så høye at de slo over Skarholmen som er 16,5 meter over havet.
En katastrofe som dette kan vanskelig regnes i kroner og ører, men ble i sin tid beregnet til 117 200 kroner.

Moloen

På grunn av Sandsundsværs dårlige havneforhold hadde beboerne søkt om å få bygge en molo. Denne moloen ble i 1898 beregnet til 63 000 kroner. Etter ulykka i 1901 ble det fortgang med søknaden, og den 20. desember samme året ble søknaden behandlet i Herø herredsstyre. Statens havnevesen sto for byggingen av moloen. Arbeidet ble påbegynt i 1902, og fem år senere, høsten 1907, sto den ferdig. Arbeiderne hentet sanden fra Åkvika på Dønna, og steinen ble hentet på Raudnakken som er en holme som ligger nordvest for Sandsundvær. Det ble også sprengt stein fra Hjarthaugen og Hvaltangen.
Moloen er 515 meter lang og står 5-6 meter over lavvann. Den ble beregnet til å koste 80 000 kroner.

Sandsundvær i dag

I dag står det to restaurerte hus på Sandsundvær. De står på Innerloddet og brukes året rundt som feriested. Det arrangeres guidede turer til Sandsundvær hver sommer.
Ranchi (distrikt)

Demografi

Ved folketellingen i 2011 var det 2 912 022 innbyggere i distriktet, mot 2 350 612 i 2001. Den urbane befolkningen utgjør 43,18 % av befolkningen.
Barn i alderen 0 til 6 år utgjorde 13,33 % i 2011 mot 16,55 % i 2001. Antallet jenter i den alderen per tusen gutter er 937 i 2011 mot 960 i 2001.
Orbest

Destinasjoner

Orbest flyr fra/til Portugal, Spania, Norge og Storbritannia.
Bergsfjorden (Senja)

Bergsfjorden er en ca. 15 kilometer lang fjord på ytre Senja i Troms. Hele fjorden ligger Berg kommune. Bergsfjorden har sitt utløp mot Norskehavet i nordvest og går innover i sydøstlig retning mellom landtungen dominert av Husfjellet mot nordøst og de tallrike Bergsøyan mot sydvest. Ved Flatneset dreier hovedfjordarmen mot øst og kalles videre innover Nordfjorden og Bergsbotn. Ved Flatneset fortsetter en fjordarm mot syd, som forgreiner seg i Lavollsfjorden og innløpet til den 6 kilometer lange Straumsbotn.
Fjorden er preget av et mer åpent landskap enn mange av de andre fjordene på yttersida av Senja, og dette gjelder særlig for den ytre delen av fjorden. Bergsfjorden har dessuten en meget tallrik skjærgård, kalt Bergsøyan, og de største øyene er Ertnøya, Store Færøya og Kjøpmannsøya.
Langs nordsiden går fylkesvei 862 og fylkesvei 251 (Troms), og her ligger bygdene Bergsbotn, Skaland (som er kommunesenter i Berg), og Bøvær. Bøvær har en meget fin sandstrand. I sør går fylkesvei 86 gjennom bygdene Straumsnes, Finnsæter og Hamn. Den sørlige delen av Berg, som ligger rundt Bergsfjorden og Straumsbotn, hadde i 2007 totalt 370 innbyggere. Dette utgjør ca. 40 % av kommunens befolkning.
Fram til Skalandtunnelen og riksvei 864 (nå del av fylkesvei 862) åpnet i 1987, var det fergeforbindelse over Bergsfjorden, mellom Straumsnes og Skaland.
Temeke (distrikt)

Temeke er det sydligste av Dar-es-Salaams tre distrikter, med Kinondoni nord for byen og Ilala i sentrum av Dar-es-Salaam, I øst ligger Indiahavet, og i syd og vest Tanzanias kystregion. Ved folketellingen i 2002 hadde Temeke distrikt 768 451 innbyggere. Distriktet er på 786.5 km²

Områder

Temekedistriktet er administrativt delt i tre divisjoner og 24 områder.
Toshio Matsuura

Japans herrelandslag

Toshio Matsuura spilte 22 landskamper for Japans herrelandslag.
Südwestkirchhof Stahnsdorf

Südwestkirchhof der Berliner Stadtsynode in Stahnsdorf eller kort Südwestkirchhof Stahnsdorf er en gravlund anlagt 1909 i Stahnsdorf i Landkreis Potsdam-Mittelmark i Brandenburg. Gravlunden ble anlagt for den evangeliske synoden i Berlin, (Berliner Stadtsynodalverband) men også som offentlig gravplass for de daværende kretsene Charlottenburg og Schöneberg. Gravlunden var dermed konfesjonsløs og hadde også plass til jødiske graver.
Gravlunden omfatter et areal på 2 060 dekar og er dermed en av de største i Europa. I Tyskland er bare gravlunden i Ohlsdorf i Hamburg større.

Historie

Gravkapellet ble oppført i tre mellom 1908 og 1911 i stilen til en norsk stavkirke. Et kjent forbilde er Vang stavkirke, opprinnelig i Norge, senere oppført i Karpacz i Polen. Innredningen i tre, den sparsomme veggmalingen, de fargete jugendstilvinduene og orgelet av Wilhelm Sauer er holdt i stand. Det holdes ikke lengre begravelser eller gudstjenester i kapellet, men enkelte musikalske arrangementer.
Wissingergraven oppført av Max Taut og Otto Freundlich oppført i ekspresjonistisk stil for en jødisk kjøpmannsfamilie, er med hensyn til arkitektur, blant de mest kjente gravene.
Südwestkirchhof ble etter den første verdenskrigen brukt som krigsgravplass for italienske og britiske soldater. Videre er et minnesmerke over tyske soldater som falt i krigen, reist på området.
Gravplassen ble sterkt utvidet mellom 1938 og 1940. Flere gravplasser inne i Berlin måtte rømmes som følge av Albert Speers gjennomføring av Welthauptstadt Germania, og gravene ble derfor flyttet til Südwestkirchhof.
Etter den andre verdenskrigen ble gravplassen liggende i DDR, mens Charlottenburg og Schöneberg ble liggende i Vest-Berlin. Befolkningen i disse områdene som hadde soknet til gravplassen, fikk begrenset sin mulighet til å besøke gravene etter folkeoppstanden 17. juni 1953. Regelmessige begravelser opphørte fra 1959 og ved byggingen av Berlinmuren i 1961 var den vesttyske befolkningens adkomst til gravplassen helt avskåret.
Etter Tysklands gjenforening gikk Südwestkirchof over i kirkelig forvaltning og administreres nå av Evangelische Kirche Berlin-Brandenburg-schlesische Oberlausitz.

Natur

Südwestkirchhof ble anlagt med skog og den lave utnyttelsen i årene etter den andre verdenskrigen har bare ført til økt vegetasjon. Gravlunden er dermed attraktiv ikke bare som en historisk nekropol, men også som følge av det særpregete landskapet. Skogen med 200 000 trær gir vekstrom for et rikt dyre- og planteliv. Her finnes bl.a. rådyr, villsvin, rev og grevling, samt fire slag flaggermus.
Glukoza

Familiebakgrunn og privatliv

Glukoza foreldre var begge dataprogrammerere. Som barn innbefattet hennes hobbyer ballett og sjakk. Hun drev også med litt skuespilleri og var med i filmene Triumf og Prinsessenes krig samt i noen få episoder av Yeralash.
Nå for tiden er hun interessert i flyging, i hennes to dobermannhunder samt i hennes gule Mini Cooper som hun liker å kjøre. Glukoza beskriver sine favoritt musikkartister som Madonna, Moby, Mumiy Troll samt Agata Kristi.

Musikalsk begynnelse

Glukozas musikalske karriere begynte da hun ble oppdaget i 2002 av plateprodusenten Maxim Fadeev. Sammen innspilte de hennes første album Nostra og utgav hennes første musikkvideo «Nenavizhu» (Hat), som var fullstendig dataanimert.
Glukozas singler oppnådde liten popularitet til 2003 da hun utgav «Nevesta» (Brud), nok en gang ledsaget av en computeranimert video. «Nevesta» (Brud) brakte henne til toppen av de russiske musikklistene.

Siden da

Andre populære singler utgitt i løpet av de neste to årene var «Glukoza Nostra», «Sneg idet», «Oi, Oi», «Karina» og Verka Serduchka-duetten «Zhenixa Xotela».
Hennes musikalske suksess har gitt henne mange utmerkelser, slik som MTV-ETA Award for «Best Russian Act» og Muztv Award for «Årets gjennombrudd». Hennes rollefigur ble kalt «Årets rollefigur» av den russiske Internett-søkemotoren Rambler.
Siden 2003 har Glukoza gitt mer enn 500 konserter i løpet av tre år i Det fjerne østen, Sibir, Ural, Volagaregionen, den midtre del av Russland, Hviterussland, Ukraina, Kasakhstan, Sentral-Asia, Kaukasus og USA. Antallet billetter som er solgt til hennes konserter, går til over 1,5 millioner.
Glukoza har vært å se på forsidene til magasiner som Elle Girl, Hello Magazine, Seventeen Magazine og Shape Magazine.
I juni 2005 utgav Glukoza sitt andre album, Moskva, med hitsinglene «Schweine», «Yuri», «Moskva» og «K Chertu», og brakte det totale albumsalget hennes til over én million. I desember 2005 spilte hun inn og utgav en engelsk versjon av hennes populære sang «Schweine», som ikke tok av hos publikum.
I slutten av juni 2006 giftet Glukoza seg med Alexander Chistjakov, som er direktør for Russlands kraftforsyningssystemer. Hennes forlovelse med Chistjakov inspirerte Maxim Fadeev til å skreve hennes nyeste hit single «Svadba» («bryllup»).
Senere, i oktober 2006, utgav Glukoza en ny single med tittelen «Sashok», som er om hennes kjærlighet med ektemannen Alexander. Den neste måneden, i november, gav hun en konsert i Sankt Petersburg, som det gikk rykter om var hennes siste. Glukoza fortsatte å gi mindre private konserter rundt i Russland til januar 2007, da hun offentliggjorde at hun tok en pause på grunn av graviditet.
Glukoza bor i Moskva sammen med ektemannen Alexander Chistjakov og en datter.
Anisorrhina (Melinesthes) umbonata

Utseende

En middelsstor (16-22 millimeter), halvblank gullbasse med gule dekkvinger. Hodet er svart med et stort, gulhvitt felt i midten. Pronotum er svart, kan ha bredt oransje sidekanter. Scutellum er svart, dekkvingene lys gule med svart sømstripe og små, svarte flekker på "skuldrene". Antenner og bein er for det meste brunrøde. Noen individer kan være helt svarte. Hannen har to nokså lange, butte horn i pannen.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er utbredt i det nordlige Sør-Afrika.
Arbeidermesterskapet i fotball 1931

Arbeidermesterskapet i fotball 1931 var en norsk fotballturnering som ble arrangert av Arbeidernes Idrettsforbund (AIF). Sprint (Moss) vant turneringen etter å ha slått Trygg (Stavanger) 6-0 i finalen.
Sprints vinnerlag: Einar Johansen, Juel Asbjørnsen, Eugen Anstensen, Georg Pettersen, Gunnar Heintz, Wilhelm Olsen, Karl Magnussen, Harald Magnussen, Egil Halvorsen, Georg Tefke og Harry Tefke.
Portovenere

Portovenere er en kommune i provinsen La Spezia i den italienske regionen Liguria. Kommunen har ca. 4 000 innbyggere og omfatter ca. 7 km². Den ligger ca. 12 km. fra byen La Spezia.
Portovenere ble grunnlagt i 50 f.Kr. som Veneris Portus. I det 12. århundre kom Portovenere under Republikken Genova. Det ble i denne perioden bygget en festning. Portovenere har to kirker, San Lorenzo (bygget 1116-1494) og San Pietro (1256–1277). San Pietro er bygget samme sted som en kirke fra det 5. århundre, som igjen ble bygget på restene av et hedensk tempel.
I 1997 ble Portovenere sammen med Cinque Terre tatt opp på UNESCOs liste over verdens kulturarv.
Platygenia rougeoti

Utseende

Middelsstore, litt avlange, blankt svarte gullbasser. Oversiden er glatt. Pronotum er rettlinjet tilsmalnet i den bakre delen, ved roten tydelig smalere enn dekkvingene. Dekkvingene er omtrent parallellsidige med dype punktstriper. Beina er forholdsvis lange og kraftige, leggene (tibiae) tykke, på mellom- og bakbeinet med en brem and lange, gule hår på innersiden.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i tropisk Afrika, i alle fall kjent fra Den demokratiske republikken Kongo og Gabon .
Allround-VM på skøyter 1900, menn

Allround-VM på skøyter 1900, menn ble arrangert i Frognerkilen, Kristiania, Norge. 24. og  25. februar 1900. Dette var det åttende verdensmesterskap på skøyter i historien med offisiell status. Det var tolv deltakere, alle fra Norge. Løperne gikk distansene 500 m, 1500 m, 5000 m og 10 000 m. Reglene var slik at en løper måtte vinne tre distanser for å bli kåret til vinner. Edvard Engelsaas ble kåret til  verdensmester etter å ha vunnet de tre lengste distansene. Det ble ikke utdelt sølv- eller bronsemedaljer i mesterskapet.
Kjuker

Morfologi

Sporene sitter i et porelag. Kjukene kan være flerårige, f.eks. kreftkjuke, knuskkjuke og rødrandkjuke, eller ettårige, f.eks. silkekjuke og svovelkjuke. Fruktlegemene er vanligvis treharde, seige eller korkaktige.

Økologi

De fleste kjuker bryter ned ved og forårsaker hvitråte eller brunråte. Når det er hvitråte, brytes både cellulose og lignin ned; når det er brunråte, brytes bare cellulose ned, og det brune ligninet blir igjen. Kjukene gjør nytte for seg ved å bryte ned død ved. Noen kjuker angriper levende trær, f.eks. rotkjuke på gran og svovelkjuke på løvtre (f.eks. eik), andre kjuker angriper trær som er svekket, f.eks. knivkjuke på bjørk. De fleste kjukene går på døde eller døende trær, veltede stammer, fallved, vedrester eller på trekonstruksjoner.
Procfs

proc filesystem eller procfs er et spesielt filsystem i Unix-liknende operativsystemer som presenterer informasjon om prosesser og annen systeminformasjon i en hierarkisk, fillignende struktur, og som sørger for en mer standardisert metode for dynamisk å aksessere prosessdataene som holdes i kjernen enn tradisjonelle metoder for sporing eller direkte tilgang til operativsystemkjernens minne. Filsystemet blir vanligvis mappet til et mount punkt ved navn /proc under oppstart. Proc filsystemet fungerer som et grensesnitt til interne datastrukturer i operativsystemkjernen. De kan brukes til å få informasjon om systemet og om visse kjerneparametere under kjøring (sysctl).
Sudbury Neutrino Observatory

Sudbury Neutrino Observatory (SNO) er et nøytrinoobservatorium beliggende ca. 2 km under bakken i en gruve i Sudbury, Ontario, Canada. Detektoren ble designet for å oppdage solnøytrinoer gjennom vekselvirkning i en stor tank med tungtvann. Detektoren ble slått på i mai 1999 og slått av 28. november 2006. Selv om det ikke lengre samles in data fortsetter SNO-prosjektet å analysere dataene som ble samlet inn i perioden.
Asteroiden 14724 SNO er oppkalt etter SNO.
Marsk

Marsk er en landskapstype (marskland), en lav kystslette som dekkes av havet ved høyvann. Landet bygges opp av slam som legges igjen etter hver flo. Landnivået kan bygges opp til høyvannsnivået. Prosessen går saktere etterhvert som landet bygges høyere.
Marskområder er ofte svært fruktbare, og derfor bidrar ofte bønder og jordeiere til prosessen. Den enkleste måten er å lage grunne parallelle grøfter hvor vannet blir stående, slik at slampartikler kan avsettes i stillestående vann.
Marsklandskapet er særlig utbredt langs kysten av Nederland, Tyskland og søndre del av Jylland i Danmark. Ved Vadehavet ved Rømø er det mest typiske marsklandskap i Danmark.
Geest er en annen landskapstype i det samme området, og består av sandavsetninger.
Begrepet marsklandskap er ikke begrenset til Tyskebukta. Liknende kystområder finnes over hele verden på høyere og midlere breddegrader. I tropene vokser det derimot mangroveskog i slike områder.
Vadehavet er et langgrunnt havområde utenfor marsklandskapet mellom Danmark og Nederland. Vadehavet tørrlegges ved lavvann. Det er 450 km langt og 5 – 30 km bredt.
Svømming under VM i svømmesport 2017 – 50 meter brystsvømming menn

Semifinaler

Semifinalene ble svømt 25. juli fra kl. 18:11 lokal tid.
Achalarus

Utseende

Middelsstore (vingespenn ca. 40-50 millimeter), brune smygere. Oversiden er temmelig ensfarget brun, undersiden mer spraglete.

Levevis

Disse sommerfuglene finnes gjerne i åpen skog og buskmark. Larvene lever på planter i erteblomstfamilien (i vid forstand, inkludert mimosafamilien).

Utbredelse

Artene er utbredt i Nord-, Mellom- og det nordligste Sør-Amerika, fra New England i nord til Venezuela i sør.
Tida går så altfor fort

Tida går så altfor fort er et musikkalbum med Maj Britt Andersen, utgitt i 1987.
Håland herred

Håland herred var en tidligere kommune i Rogaland. Den ble opprettet i 1837 med losoldermann Gabriel Monsen som første ordfører. Kommunen ble i 1930 delt i to kommuner, Sola og Madla kommune.
Kamikaze (cocktail)

Navn

«Kamikaze» (神風) er en  japansk ord som bokstavelig betyr «gudommelig vind».

Variasjoner

Det finnes mange varianter.
Ablabera

Utseende

Små til middelsstore, avlange, gjerne blankt brunlige oldenborrer.

Levevis

Larvene lever i jorda, der de eter røtter.

Utbredelse

Slekten er utbredt i Afrika.
Isocopris

Utseende

Kraftige, svarte gjødselbiller.

Levevis

Disse billene har larver som lever på møkk som de voksne billene har gravd ned.
Slekten kjennes både fra amazonisk skog og frå åpne områder (campo, cerrado).

Utbredelse

Slekten er utbredt i det sørlige Sør-Amerika (Brasil, Bolivia, Paraguay og Argentina).
Neptuns mørke flekker

På Neptun blåser det stormer som vises på bilder som mørke flekker. Disse viser seg å endre seg raskt. Romsonden Voyager 2 observerte en stor, mørk antisyklon kalt "Den store mørke flekken" da den passerte planeten i 1989, like stor i forhold til Neptun som «Den store røde flekken» i forhold til Jupiter. Den observerte også «The scooter» (siden den beveger seg rundt planeten på 16 timer) og dessuten flere lyse flekker. Observasjoner Hubble-teleskopet gjorde i 1994 viser imidlertid at den store flekken er borte, enten gått i oppløsning eller blitt dekket av den øvrige atmosfæren.
Helleristningene ved Geithus

Helleristningene ved Geithus, Modum kommune, Buskerud er veideristninger fra eldre steinalder, ca. 6500 år før nåtid. Ristningene består av i alt 30 figurer fordelt på flere felt. De fleste ligger sammen, men på begge sider av Drammenselva og på en øy midt i Kløftefoss, rett nord for jernbanebrua. Et lite felt ligger ca. en kilometer nedstøms fra disse, på en liten øy kalt Katsundholmen, og som også er kjent som «Djeveløya». Her ligger bare to figurer, som for det meste er oversvømt av elva.
Figurene er avbildninger av hjortedyr, og de fleste kan identifiseres sikkert som elg. Det finnes også dyregraver i nærheten som kanskje kan være like gamle som ristningene. Dette har fått arkeologen Egil Mikkelsen til å se terrenget i en større sammenheng. For 6500 år siden har stedet ligget nær elveosen, og elva har bare vært fire kilometer lang opp til Tyrifjorden. Øst for stedet har Finnemarka ligget som en stor halvøy som har vært forbundet med fastlandet med et relativt smalt eid ved Sylling. Elveovergangen har dermed sannsynligvis vært en viktig overgang for vilttrekk som har gått øst-vest i området. Dette kan være bakgrunnen for at ristningene er blitt laget akkurat her.
Helleristningene ved Geithus ble første gang beskrevet av arkeologen Jan Petersen i 1916, men de hadde da lenge vært kjent av lokalbefolkningen. Han fant da de to figurene på Katsundholmen og tre ved Kløftefoss. Året etter var den svenske arkeologen Gustav Hallström på stedet, og han fant ytterligere en figur ved Kløftefoss. De øvrige figurene ble funnet etter omfattende undersøkelser ved Mikkelsen i årene 1975-77.
Ristningene er skiltet av Buskerud fylkeskommune.